คือปีนี้ผมฉีดแบบครบ 5 เข็มไปเมื่อเดือน กุมภา 61 แล้วก็กระตุ้นมาหลายครั้งมากๆ เมื่อเดือน เม.ย. 1เข็ม มิ.ย. 2 เข็ม ล่าสุด ส.ค. อีก 1 เข็มเมื่อวันที่ 20 สิงหา แบบนี้ถ้าเราเกิดไปเสี่ยงเช่น ขามีแผลแล้วเผลอโดนหมาจรจัด ดมเลียโดยไม่รู้ตัว ผมต้องฉีดกระตุ้นบ่อยๆไหมครับ หรือกันได้นานถึง 1 ปีไหมครับ ผมระแวงพิษสุนัขบ้ามากๆ
สวัสดีค่ะ Chakkraphong Dorkkularb @การประเมินความเสี่ยงของติดเชื้อพิษสุนัขบ้าเบื้องต้น จะประกอบด้วย 2 ส่วนหลักคือ 1. ประวัติการสัมผัส โดยหากผิวหนังผู้สัมผัสมีแผลหรือรอยถลอก แนะนำให้ฉีดวัคซีนพิษสุนัขบ้า ซึ่งแพทย์จะพิจารณาว่า จะเป็นการฉีดกระตุ้นหรือฉีดให้ครบทั้งคอร์ส 2. ประวัติสัตว์ที่สัมผัส โดยสัตว์ที่สัมผัสเป็นสุนัขและแมวที่ได้รับการฉีดโรคพิษสุนัขบ้าประจำโดยครั้งสุดท้ายโดยสัตว์นั้นได้รับวัคซีนไม่เกิน 1 ปี ประกอบกับเหตุในการถูกกัดหรือข่วนมีเหตุโน้มน้าวชัดเจน เช่น การทำร้าย การแกล้งสัตว์ เข้าใกล้สัตว์ที่หวงอาหาร หรือลูกอ่อน ยังไม่จำเป็นต้องได้รับวัคซีนป้องกันพิษสุนัขบ้าแต่ควรกักขังสัตว์เพื่อดูอาการอย่างน้อย 10 วัน หากมีอาการผิดปกติให้รีบฉีดวัคซีน อีกกรณีคือ สุนัขหรือแมวที่ได้รับการเลี้ยงดูอย่างดี อยู่ในระบบปิดไม่ได้สัมผัสสัตว์อื่น กรณีนี้ไม่จำเป็นต้องฉีดวัคซีนพิษสุนัขบ้า @จากที่ Chakkraphong Dorkkularb เล่ามา หากลักษณะแผลที่ถูกเลียเป็นแผลเปิดชัดเจน สุนัขที่เข้ามาไม่ทราบประวัติการรับวัคซีนป้องกันพิษสุนัขบ้าและไม่สามารถกักขังสุนัขเพื่อดูอาการได้ แนะนำ Chakkraphong Dorkkularb ควรไปพบแพทย์เพื่อตรวจดูและพิจารณาการฉีดวัคซีนป้องกันพิษสุนัขบ้าค่ะ